钦定古今图书集成/历象汇编/庶征典/第074卷 > 《管窥辑要》 > 周
## 钦定古今图书集成/历象汇编/庶征典/第074卷 > 《管窥辑要》 > 周

### 成王三年秋大雷电

按《书经金縢》：“武王既丧，管叔及其群弟乃流言于国
曰：‘公将不利于孺子。周公乃告二公曰：‘我之弗辟，我
无以告我先王。周公居东二年，则罪人斯得于后，公
乃为诗以贻王，名之曰《鸱鸮》，王亦未敢诮公。秋大熟
未获，天大雷电以风，禾尽偃，大木斯拔，邦人大恐。王
与大夫尽弁，以启《金縢》之书，乃得周公所自以为功’’”，
代武王之说。二公及王乃问诸史及百执事，对曰：“信
噫公命，我勿敢言。”王执书以泣曰：“其勿穆卜！昔公勤
劳王家，惟予冲人弗及知。今天动威，以彰周公之德。
惟朕小子其新逆我国家，礼亦宜之。”王出郊，天乃雨
反风，禾则尽起。二公命邦人：凡大木所偃，尽起而筑
之，岁则大熟。

### 桓王六年三月大雨震电

按《春秋》，“鲁隐公九年三月癸酉，大雨震电。庚辰，大雨
雪。”

按：《汉书五行志》：“大雨，雨水也。震，雷也。”刘歆以为三月
癸酉，于历数春分后一日，始震电之时也。当雨而不
当大雨，大雨，常雨之罚也。于始震电八日之间而大
雨雪，常寒之罚也。刘向以为周三月，今正月也，当雨，
水，雪杂雨，雷电未可以发也。既已发也，则雪不当复
降。皆失节，故谓之异。于《易》。雷以二月出，其卦曰“豫”，言
万物随雷出地，皆逸豫也。以八月入其卦，曰《归妹》，言
雷复归入地，则孕毓根核。〈师古曰核亦荄字也〉“保藏蛰虫，避盛
阴之害。出地则养长华实，发扬隐伏，宣盛阳之德，入

翚惧而易其辞，遂与桓共杀隐。天见其将然，故正月
大雨水而雷电，是阳不闭阴，出涉危难而害万物。天
戒若曰，为君失时，贼弟佞臣，将作乱矣。后八日，大雨
雪，阴见间隙，而《胜》阳，篡杀之祸将成也。公不寤，后三
年而杀。

### 襄王八年震鲁夷伯之庙

按《春秋》，鲁僖公十有五年“秋九月己卯晦，震夷伯之
庙。”

按《汉书五行志》，刘向以为，晦，暝也。震，雷也。夷伯世大
夫，正昼雷，其庙独冥。天戒若曰，勿使大夫世官，将专
事暝晦。明年，公子季友卒，果世官。政在季氏。董仲舒
以为夷伯，季氏之孚也，陪臣不当有庙。震者，雷也。晦
暝，雷击其庙，明当绝去，僭差之类也。向又以为此皆
所谓夜妖者也。刘歆以为《春秋》及朔言朔，及晦言晦，
人道所不及，则天震之。展氏有隐慝，故天加诛于其
祖夷伯之庙以谴告之也。